open-index/open-wikipedia-markdown huggingface dataset:
Bušovce

**Bušovce** () sú obec na Slovensku v okrese Kežmarok.

Pred rokom 1945 bola obec obývaná prevažne nemeckým a goralským obyvateľstvom. Dominantnú pozíciu v obci malo nemecké obyvateľstvo, pre ktorých pracovali Gorali najčastejšie ako robotníci a služobníci. Obyvatelia sa okrem národnosti a postavenia v spoločnosti líšili aj vo vierovyznaní. Kým sa goralskí obyvatelia identifikovali najmä s rímskokatolíckym náboženstvom, medzi Nemcami prevládala evanjelická viera. Aj kvôli týmto rozdielom boli manželstvá medzi etnikami pomerne zriedkavé.

Počas a po druhej svetovej vojne si obec prešla výraznou demografickou zmenou, keďže väčšina nemeckého obyvateľstva bola presídlená. V obci sa teda začal posilňovať slovanský prvok, predovšetkým ten goralský, pričom nemecká charakteristika obce takmer úplne vymizla. Goralský element obce sa udržiava až dodnes najmä naprieč dospelým obyvateľstvom. Kým 30% dospelého obyvateľstva ovláda a aktívne využíva goralské nárečie, medzi deťmi je to menej než 5%.

V obci je rímskokatolícky kostol sv. Vavrinca z 13. storočia.

## Demografia
### Etnické zloženie
údaje: Sčítanie obyvateľov, domov a bytov v roku 2011

### Náboženské zloženie
údaje: Sčítanie obyvateľov, domov a bytov v roku 2011

## Referencie

## Iné projekty

## Externé odkazy
* 
* OhrozeneKostoly.sk: ''Evanjelický kostol v Bušovciach'' 


Kategória:Obce okresu Kežmarok
Kategória:Goralské obce na Slovensku
Makovce

**Makovce** sú obec na Slovensku v okrese Stropkov. Obec bola v septembri 1944 čiastočne vypálená počas bombardovania lietadlami Červenej armády. Zhorelo 13 domov.

## Dejiny
Obec pravdepodobne založil šoltýs podľa nemeckého alebo valašského zákupného práva v 14. alebo na začiatku 15. storočia. Názov je doložený v nemčine, v zmysle Makova Poruba. ľudový názov obce bol Makovec alebo Makovce.

Obyvatelia obce odvádzali daň od: 1567 1,5 1582 1,5, 1610 1 a 1635 0,125 porty.

V roku 1639 v Makoviach žili domácnosti šoltýsa, 9 valašských a jedna želiarska. V rokoch 1715 a 1720 štyria domácnosti poddaných.

Prevažná väčšina obyvateľov sa hlási ku gréckokatolíckej cirkvi. Makovce sú filiálkou gréckokatolíckej farnosti Havaj.

## Kultúra a zaujímavosti
### Pamiatky
* Gréckokatolícky Chrám sv. Bazila Veľkého, jednoloďová baroková stavba s polkruhovým ukončením presbytéria a predstavanou vežou, asi z roku 1836. Stojí na mieste staršej drevenej stavby spomínanej v roku 1600. Chrám prešiel obnovou v roku 1946 a v roku 2002. Interiér je zaklenutý pruskými klenbami. Nachádza sa tu zariadenie s novodobým ikonostasom. Autormi výmaľby interiéru chrámu sú vymaľovaný M. Klimčák a A. Križanovský. Fasády sú hladké s oknami s polkruhovým záklenkom. Veža je ukončená barokovou helmicou s laternou, nad presbytériom je malá sanktusník. 

Súbor:Makovce cerkiew 20.08.08 p.jpg|Chrám sv. Bazila Veľkého


## Referencie

## Iné projekty

## Externé odkazy
* 


Kategória:Obce okresu Stropkov
Kategória:Obce vypálené počas druhej svetovej vojny na Slovensku
Majere (okres Kežmarok)

**Majere** sú obec na Slovensku v okrese Kežmarok.

Obec bola založená po roku 1786 kolonistami z Württemberska na bývalých majetkoch Červeného kláštora neďaleko rieky Dunajec. Pôvodne sa volala *Vyšné Šváby* a do roku 1945 mala zmiešané nemecko-goralské obyvateľstvo. Po tomto roku došlo k odsunu nemeckého obyvateľstva a premenovaniu obce na Majere.

V obci dnes aktívne ovláda goralské nárečie 85% dospelého obyvateľstva, medzi deťmi je to iba 25%.

## Referencie

## Iné projekty

## Externé odkazy
* 
* Majere a okolie  na PieninyPortal.com 


Kategória:Obce okresu Kežmarok
Kategória:Goralské obce na Slovensku
Stráne pod Tatrami

**Stráne pod Tatrami** (do roku 1948: slov. ***Folvarky***),(nem. *Forberg*)  sú obec na Slovensku v okrese Kežmarok. Do konca druhej svetovej vojny v obci prevažovalo nemecké obyvateľstvo.

V obci je rímskokatolícky kostol sv. Petra a Pavla z 15. storočia.

Vedľa cesty z Kežmarku do Strání pod Tatrami je malý les, v ktorom žijú bobry.

## Osobnosti

* Michal Greisiger (1851–1912), prírodovedec, lekár, amatérsky entomológ – lepidopterológ, koleopterológ a ornitológ

## Referencie

## Iné projekty

## Externé odkazy
* 


Kategória:Obce okresu Kežmarok
Malá Poľana

**Malá Poľana** je obec na Slovensku v okrese Stropkov.

## Dejiny
Obec vznikla podľa zákupného práva (šoltýs a poddaní) po roku 1410 a pred rokom 1430 (prvá písomná zmienka). V listinách z druhej polovice 15. a začiatku 16. storočia sa nevyskytuje, pravdepodobne bola obec opustená alebo obyvatelia vymreli.

Nanovo bola založená v druhej štvrtine 16. storočia (pred rokom 1557) šoltýsom Pavlom s rusínsko-valašskými poddanými. V listinách sa vyskytuje pod názvom Pavlova Poľana alebo Nižná Poľana.

Obyvatelia obce odvádzali daň od: 1567 2 1582 2,25, 1610 (valasi) 1 a 1635 (valasi a želiari) 0,125 porty.

## Kultúra a zaujímavosti
### Pamiatky
* Gréckokatolícky Chrám narodenia presvätej Bohorodičky, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1929. Stojí na mieste staršej drevenej stavby, prenesenej v roku 1935 do Hradca Králové. Fasády sú členené oknami s polkruhovým záklenkom a šambránami. Veža je členená kordónovou rímsou a ukončená barokovou helmicou s laternou.

Súbor:Malá Poľana cerkiew 20.08.08 p.jpg|Chrám narodenia presvätej Bohorodičky
Súbor:Malá Poľana 21 Slovakia 5.jpg


* Z tejto obce pochádza aj Chrám sv. Mikuláša, ktorý je od roku 1935 inštalovaný v Jiráskových Sadoch v Hradci Králové. Drevený kostol s trojdielnou dispozíciou vznikol v roku 1605 v Habure. V roku 1740 bol prenesený do Malej Poľany, kde bol využívaný až do postavenia súčasného chrámu. Pôvodný, pamiatkovo hodnotný objekt chátral a tak bol predaný do Hradca Králové, kde slúžil ako pomník padlým legionárom. V súčasnosti ho využíva Pravoslávna cirkev.

Súbor:Rekonstrukce kostela svatého Mikuláše (Hradec Králové) 01.jpg|Chrám sv. Mikuláša v Hradci Králové
Súbor:Rekonstrukce kostela svatého Mikuláše (Hradec Králové) 02.jpg
Súbor:Rekonstrukce kostela svatého Mikuláše (Hradec Králové) 03.jpg
Súbor:Nikolaikirche (Hradec Králové), Ikonostase.jpg|Ikonostas
Súbor:Nikolaikirche (Hradec Králové), Hauptaltar, Bild 2.jpg|Baldachýnový oltár


## Referencie

## Iné projekty


Kategória:Obce okresu Stropkov
Kategória:Rusínske obce okresu Stropkov
Miková

**Miková** je obec na Slovensku v okrese Stropkov. Žije v nej 157 obyvateľov (2011).

## Polohopis
Obec Miková sa nachádza na severovýchode Slovenska v Prešovskom samosprávnom kraji v okrese Stropkov. Je situovaná v Nízkych Beskydách.

## Dejiny
Prvá písomná zmienka je z roku 1390. Založil ju pravdepodobne šoltýs Miko na základe zákupného práva.

Z druhej polovice 15. a začiatku 16. storoča o Mikovej nie sú žiadne správy, okolo roku 1550 bola nanovo založená. Pôvodne šlo asi o 5 domácností, ďalšie tri sa prisťahovali v marci 1556. V roku 1569 v Mikovej žilo 13 poddanských domácností.

V obci existoval pravoslávny chrám o ktorom hovorí správa z roku 1557. Pravoslávny kňaz bol povinný odovzdať ročne jeden upletený košík.

Obyvatelia obce boli zdanení od: 1567 3 (valasi), 1582 6,5 (valasi), 1610 2,5 (valasi a želiari) a 1635 0,375 porty.

V roku 1715 v Mikovej žilo 14, 1720 16 domácností poddaných.

## Obyvateľstvo
### Etnické zloženie (2011)
* Rusíni - 63
* Slováci - 55
* Česi - 5
* Rómovia - 4
* Maďari - 2
* Ukrajinci - 1

### Náboženské zloženie  (2011)
* gréckokatolíci - 68
* pravoslávni - 54
* rímskokatolíci - 8
* Svedkovia Jehovovi - 7
* apoštolská cirkev - 2
* evanjelici a.v. - 2

## Kultúra a zaujímavosti
### Pamiatky
* Gréckokatolícky Chrám sv. Michala Archanjela, jednoloďová baroková stavba s polkruhovým ukončením presbytéria a predstavanou vežou, z roku 1742. Stojí na mieste staršej drevenej stavby. Chrám prešiel obnovou v roku 1924. Interiér je zaklenutý pruskou klenbou. Nachádza sa tu zariadenie s neoklasicistickým ikonostasom. Fasády sú členené oknami s polkruhovým záklenkom a šambránami. Veža s nárožným skosením je ukončená barokovou helmicou s laternou.

Súbor:Villages14Slovakia569.JPG|Chrám sv. Michala Archanjela
Súbor:Villages14Slovakia576.JPG
Súbor:Villages14Slovakia568.JPG
Súbor:Villages14Slovakia573.JPG|Interiér chrámu
Súbor:Villages14Slovakia571.JPG


### Pravidelné podujatia
Rusínsky festival Andyho Warhola, ktorý sa koná v areáli Školy v prírode. 

## Osobnosti obce
### Rodáci
* Z obce pochádzali rodičia amerického umelca Andyho Warhola. 

## Referencie

## Iné projekty

## Externé odkazy
* Oficiálna stránka obce
* Pravé orechové
* Rusyn.sk


Kategória:Obce okresu Stropkov
Kategória:Rusínske obce okresu Stropkov
Miňovce

**Miňovce** sú obec na Slovensku v okrese Stropkov.

## Dejiny
Vznik obce spadá medzi roky 1410 a 1430. Založil ju šoltýs Miňo s poddanými podľa zákupného práva. Obec patrila panstvi Stropkov.

Obyvatelia obce boli zdanení od: 1567 2,75 (valašské domácnosti), 1582 2,5 (valasi), 1610 0,375 (valasi a želiari), 1635 0,25 (valasi) porty.

V roku 1639 v Miňovciach žila iba jedna poddanská domácnosť, 1715 14 a 1720 7 domácností poddaných.

Počas SNP, sa Nemci za partizánske akcie pomstili aj na civilnom obyvateľstve. Dôkazom toho boli vypálené domy, ktoré boli zničené ešte pred príchodom frontu, prevažne v druhej polovici novembra 1944. Expozícia banskobystrického Múzea SNP medzi vypálenými obcami na východnom Slovensku uvádza aj obec Miňovce.

## Kultúra a zaujímavosti
### Pamiatky
* Gréckokatolícky Chrám Zosnutia Presvätej Bohorodičky, jednoloďová klasicistická stavba s polygonálnym ukončením presbytéria a vežou tvoriacou súčasť jej hmoty, z rokov 1836 – 1838. Nachádza sa na mieste staršej drevenej stavby. Chrám prešiel obnovou v prvej polovici 20. storočia a v roku 1954. Interiér je zaklenutý českými plackami. Nachádza sa tu zariadenie s ikonostasom zo začiatku 20. storočia. Fasády sú hladké, členené oknami s polkruhovým záklenkom. Veža je ukončená barokovou helmicou s laternou.

Súbor:Miňovce, grécko-katolícky kostol.jpg|Chrám Zosnutia Presvätej Bohorodičky
Súbor:Breznica 21 Slovakia.jpg


### Ocenenia

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Obce vypálené počas druhej svetovej vojny na Slovensku
Mlynčeky

**Mlynčeky** (, ) sú obec na Slovensku v okrese Kežmarok. Od Kežmarku sú vzdialené asi 6 km. 

V obci sa nachádza rímskokatolícky Kostol svätého Jána Krstiteľa z roku 1968.

Na mieste dnešnej obce pred tristo rokmi ako prvé vybudovali kežmarské mestské mlyny a hostinec. Neskôr pribudlo osídlenie rodín zo Ždiaru. Muži vracajúci sa z práce v Amerike sa chceli usadiť na nedotknutom kuse zeme. Gustáv Szelenyi, ktorý v chotári mesta Kežmarok vybudoval veľký mlyn (stál tu do polovice 20. storočia), pozemky predal Ždiaranom, ktorý sa tu usadili. V 19. storočí sa Mlynčeky začali meniť na vysokotatranskú kúpeľnú osadu s plánovaným trolejbusovým spojením priamo z Kežmarku. Po čase miestne kúpele zanikli. Mlynčeky získali samostatnosť v roku 1956, dovtedy bolo územie dnešnej obce súčasťou mesta Kežmarok. 

Obec Mlynčeky dnes ponúka rekreáciu a ubytovanie priamo na úpätí Vysokých Tatier.

Obec vznikla koncom 19. storočia osídlením goralských rodín zo Ždiaru. Goralské nárečie dnes aktívne ovláda 50% obyvateľstva.

## Galéria

Kežmarok - Mlynčeky 1.jpg|Mlynčeky pri pohľade z Kežmarku, v pozadí Belianske Tatry
Mlynčeky Village.jpg|Ulica s novou výstavbou
Starý Kežmarok - Mlynčeky 1.jpg|Jadro kúpeľov Mlynčeky, budova Tatra (pôvodne Matlarháza Villa - Vila Mlynčeky)
Starý Kežmarok - Mlynčeky 3.jpg|Širší pohľad na kúpele Mlynčeky, v pozadí Vysoké Tatry
Starý Kežmarok - Mlynčeky 2.jpg|Kúpeľný dom a Turistický dom v jadre kúpeľov Mlynčeky, v pozadí Vysoké Tatry
Starý Kežmarok - Mlynčeky 5.jpg|Vila Iris doktora Oskara Szelényiho
Starý Kežmarok - Mlynčeky 4.jpg|Vodáreň postavená firmou Niklas Teplice - Šanov nad vchodom nesie letopočet 1927 a označenie Vodné dielo Kežmarok - Wasserwerk Kesmark, v pozadí Vysoké Tatry 


## Referencie

## Iné projekty

## Externé odkazy
* 


Kategória:Obce okresu Kežmarok
Kategória:Goralské obce na Slovensku
Gočovo

**Gočovo** je obec na Slovensku v okrese Rožňava.

## Polohopis
Nachádza sa v údolí Slanej, na pomedzí Revúckej vrchoviny (podcelok Dobšinské predhorie) a Volovských vrchov (podcelok Zlatý stôl). Obcou vedie cesta I/67 z Rožňavy na Dobšinú, ako aj železničná trať Rožňava – Dobšiná. Najbližším mestom je  severne ležiaca Dobšiná, okresné mesto leží  juhovýchodne a krajské mesto  východne.

## Dejiny
Vznik pôvodne pastierskej osady sa odhaduje do 14. storočia, hoci najstaršia písomná zmienka pochádza až z roku 1427. Toto územie od roku 1320 vlastnili Bubekovci, ktorí ním boli odmenení za zásluhy v bojoch proti Tatárom; od 16. storočia boli majiteľmi Andrášiovci. Po pustošivých nájazdoch osmanských vojsk v polovici 16. storočia bola osada vyľudnená a okolo roku 1570 v nej žilo už len 8 rodín. Ďalšiu ranu rozvoju obce dala morová epidémia, ktorá pustošila Gočovo v rokoch 1709 – 1710 a podľa cirkevných kroník si v Gočove a Vlachove vyžiadala takmer 600 obetí. Podľa sčítania ľudu v roku 1828 tu stálo 76 domov, v ktorých žilo 607 obyvateľov. 

V 18. storočí sa v obci spomína hámor, ktorý potvrdzuje spôsob obživy obyvateľov. Tí sa zaoberali roľníctvom, ovčiarstvom, chovom dobytka, ťažbou a spracovaním dreva, výrobou kolies, uhliarstvom a baníctvom.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba s pravouhlým ukončením presbytéria a predstavanou vežou, z rokov 1780 – 1790. Veža bola pristavaná na začiatku 19. storočia. V interiéri sa nachádza hodnotné barokové zariadenie. Barokový oltár pochádza z roku 1761, ústredný priestor oltára je lemovaný tordovanými stĺpmi a akantovou ornamentikou. Kazateľnica z polovice 18. storočia je drevená polychómovaná, na parapete sú zobrazení evanjelisti. K ďalšiemu zariadeniu patria lavice z rovnakého obdobia, na bočniciach dekorované maľovanými rastlinnými motívmi. Empora je drevená maľovaná, nesená tordovanými stĺpmi. Na empore je umiestnený jednomanuálový organ od Józsefa Angstera z roku 1909. V kostole sa nachádzajú štyri zvony, z nich najstarší pochádza z roku 1797. Fasády kostola sú členené lizénami a segmentovo ukončenými oknami so šambránami a klenákmi. Veža je členená pilastrami a ukončená korunnou rímsou s terčíkom a hodinami a barokovou helmicou s laternou. 

Súbor:Gočovo (1).jpg|Evanjelický kostol
Súbor:Gócs templom 2.JPG
Súbor:Gočovo (4).jpg|Detail veže
Súbor:Gócs templomkapu 1.JPG|Vstup do kostola
Súbor:Gócs vh emlékmű 1.JPG|Pamätník I. svetovej vojny pred kostolom

* Rodný dom Jura Hronca, významného slovenského matematika, päťpriestorová bloková ľudová stavba z 19. storočia. V dome je sa nachádza malé múzeum venované tejto osobnosti. Na fasáde je umiestnená pamätná tabuľa. 

Súbor:Gočovo (3).jpg|Rodný dom Jura Hronca
Súbor:Gočovo (6).jpg
Súbor:Gočovo (7).jpg
Súbor:Gočovo (3).jpg
Súbor:Gócs Hronec 3.JPG|Pamätná tabuľa


## Osobnosti obce
### Rodáci
* Jur Hronec (* okolo 1881 – † 1959), matematik, rektor Slovenskej technickej univerzity v Bratislave

## Referencie

## Iné projekty

## Externé odkazy
* 
* Rožňava a okolie– turistické atrakcie v obci


Kategória:Obce okresu Rožňava
Mrázovce

**Mrázovce** sú obec na Slovensku v okrese Stropkov.

## Dejiny
Obec bola založená podľa zákupného práva v druhej polovici 14. alebo začiatkom 15. storočia. Názov obce pravdepodobne pochádza z priezviska prvého šoltýsa – Mráz. Prvá písomná zmienka je z roku 1408. Obec patrila od vzniku a aj počas 17. storočia do panstva Stropkov. Urbár z druhej polovice 16. storočia predpisuje obyvateľom rovnaké povinnosti ako majú dedinčania z Brezničky.

Obyvatelia obce boli zdanení od: 1567 32 1582 2, 1610 0,5 (valasi a želiari) a 1635 0,125 (valasi) porty.

V roku 1600 v Mrázovciach bolo 7 obývaných poddanských domov, 1715 5 domácností poddaných. V roku 1720 bola obec opustená.

Obec bola v novembri 1944 vypálená za pomoc partizánom, nemeckými vojakmi. Zhorela takmer celá obec.

## Kultúra a zaujímavosti
### Pamiatky
* Hrad Modré Pole, archeologická lokalita zaniknutého stredovekého hradu z prvej polovice 14. storočia.

* Gréckokatolícky Chrám Najsvätejšej Trojice, jednoduchá jednoloďová stavba s polkruhovým ukončením presbytéria a malou strešnou vežou, asi z roku 1833. Fasády sú hladké, členené oknami s polkruhovým záklenkom. Veža je ukončená ihlancovou helmicou s malou cibuľou. 

## Referencie

## Iné projekty


Kategória:Obce okresu Stropkov
Kategória:Obce vypálené počas druhej svetovej vojny na Slovensku
Gočaltovo

**Gočaltovo** je obec na Slovensku v okrese Rožňava. 

## Polohopis
Obec leží asi päť km od horskej oblasti Hrádok s Ochtinskou aragonitovou jaskyňou. Na jej území sa nachádza aj rómska osada.

## Demografia

### Sčítanie 2021
 **údaje:** *Sčítanie obyvateľov, domov a bytov v roku* 2021

## Kultúra a zaujímavosti
### Pamiatky
* Evanjelický kostol, jednoloďová pôvodne baroková stavba s polygonálnym ukončením presbytéria a samostatne stojacou vežou, z roku 1736. Stojí na mieste staršej, pravdepodobne drevenej stavby. Prešiel klasicistickou úpravou v roku 1802, keď pristavali samostatne stojacu zvonicu. V interiéri sa nachádza ranobarokový oltár so sochou ukrižovaného a bočnými sochami apoštolov Petra a Pavla a kazateľnica s postavami evanjelistov, drevené polychómované práce pochádzajúce zo staršej modlitebne. Drevená protestantská empora je trojkrídlová. Priestor je zaklenutý pruskými klenbami, presbytérium konchou. Na empore je umiestnený jednomanuálový organ od neznámeho organára z druhej polovice 19. storočia. Fasády kostola sú členené lizénami, segmentovo ukončené okná majú jednoduché šambrány. Hlavné priečelie kostola je ukončené štítom s prelamovanou rímsou. Veža členená pilastrami je ukončená trojuholníkovým štítom a ihlancovou helmicou. 

Súbor:Gočaltovo6.jpg|Evanjelický kostol
Súbor:Gočaltovo1.jpg
Súbor:Gočaltovo2.jpg
Súbor:Gočaltovo3.jpg
Súbor:Gočaltovo7.jpg|Interiér kostola


## Referencie

## Iné projekty

## Externé odkazy
* 
* Rožňava a okolie– turistické atrakcie v obci


Kategória:Obce okresu Rožňava
Vlkovce

**Vlkovce** sú obec na Slovensku v okrese Kežmarok.

Na konci 19. storočia sa do obce prisťahovali Gorali z Poľska, dedina sa tak začiatkom 20. storočia delila na poľskú a slovenskú časť. Poľské obyvateľstvo sa postupne plne asimilovalo so slovenským obyvateľstvom.

## Referencie

## Literatúra
* 

## Iné projekty

## Externé odkazy
* 


Kategória:Obce okresu Kežmarok
Gemerská Panica

**Gemerská Panica** () je obec na Slovensku v okrese Rožňava.

## Kultúra a zaujímavosti
### Pamiatky
* Evanjelický kostol, jednoloďová pôvodne gotická stavba s polkruhovým ukončením presbytéria a vežou tvoriacou súčasť jej hmoty. Neskorobarokovo bola upravená v rokoch 1801 – 1803. Stavba prešla klasicistickou úpravou v roku 1823. Zo stredovekej stavby sa okrem obvodových múrov dochoval ústupkový južný portál. Priestor presbytéria je zaklenutý pruskými klenbami so štukovými dekormi, loď je plochostropá. Súčasťou interiéru je protestantská empora. Krstiteľnica v tomto kostole je drevená práca z roku 1656. Ostatné zariadenie je mladšie, kazateľnica je drevená klasicistická zo začiatku 19. storočia, oltár je neogotický s obrazom Kristus s Nikodémom. Na empore je umiestnený organový pozitív od Henricha Wilhelma z prvej polovice 19. storočia.Fasáda kostola je členená lizénami a oknami s lomeným oblúkom. Veža je členená pilastrami a ukončená korunnou rímsou s terčíkom s hodinami a barokovou helmicou s laternou s vročením 1909. 

* Kubínyiovská kúria, jednopodlažná klasicistická stavba na pôdoryse obdĺžnika s párom nárožných veží a manzardovou strechou, z prvej polovice 19. storočia. Fasáde dominuje rizalit, okná majú profilované šambrány, na rizalite segmentové suprafenestry. Miestnosti sú zaklenuté kláštornými klenbami. 

Súbor:Gömörpanyit templom 2.JPG|Evanjelický kostol
Súbor:Gömörpanyit07.JPG
Súbor:Gömörpanyit08.JPG
Súbor:Gömörpanyit11.JPG|Portál
Súbor:Gömörpanyit31.JPG|Kubínyiovská kúria


## Referencie

## Iné projekty

## Externé odkazy
* 
* Facebook obce


Kategória:Obce okresu Rožňava
Vojňany

**Vojňany** sú obec na Slovensku v okrese Kežmarok. Do roku 1948 niesla názov **Krig**.

## Demografia
### Sčítanie 2021
 **údaje:** *Sčítanie obyvateľov, domov a bytov v roku* 2021

## Polohopis
Obec leží v severozápadnej časti Popradskej kotliny na úpätí Spišskej Magury. Nachádza sa tu minerálny prameň *Kvašná voda*.

## Dejiny
Najstaršia písomná zmienka o Vojňanoch sa nachádza v listine z 26. septembra 1296, kde sa spomína ako obec *Kyrig* a na jej území aj potok *Belá* (dnešný Vojniansky potok). Založenie osady sa spája s nemeckou kolonizáciou v 13. storočí, hlavne so šľachtickou rodinou z Hrhova (Gyorgyovci). Do roku 1948 sa zachovali pomenovania obce nemeckým názvom - *Krigh*, *Křig*, *Kryg* (1808).

Po 17. storočí obec postupne získala goralský charakter, čo bolo typické aj pre niektoré okolité obce. V súčasnosti 55% dospelého obyvateľstva aktívne ovláda goralské nárečie, a 45% ho ovláda pasívne. Medzi deťmi 35% aktívne, zvyšných 55% pasívne.

## Pamiatky
V obci je rímskokatolícky kostol sv. Kataríny Alexandrijskej z roku 1296.

## Referencie

## Iné projekty

## Externé odkazy
* 
*  web stránka obce na obce info 


Kategória:Obce okresu Kežmarok
Kategória:Goralské obce na Slovensku
Žakovce

**Žakovce** sú obec na Slovensku v okrese Kežmarok.

## Dejiny
Žakovce (maďarsky: *Izsákfalva*, nemecky: *Eisdorf*) sa spomínajú v listinách v roku 1209 ako prvá obec na Spiši vôbec. Jej pôvodné meno bolo *Villa Isaac*, Izákova dedina. Z toho pochádza aj slovenský názov Žakovce (Izákovce). 

Obec patrila do Spoločenstva spišských Sasov, od roku 1412 do Provincie XI spišských miest nezaložených Poľsku. Okolo roku 1465 ju dostal šľachtický rod Zápoľských. Obec bola osídlená nemeckým obyvateľstvom. Po roku 1945 dostala obec úplne nové obyvateľstvo.


File:Žakovce, kościół św. Mikołaja (HB2).jpg|Kostol svätého Mikuláša
File:Žakovce, (HB8).jpg|Dom Božského Srdca Ježišovho
File:Žakovce, cerkiew Narodzenia Najświętszej Maryi Panny (HB5).jpg|Gréckokatolícky kostol Narodenia Presvätej Bohorodičky
 

## Obyvateľstvo

### Etnické zloženie
Obec mala až do roku 1945 prevahu nemeckého obyvateľstva. Po ich vysťahovaní osídlili obec viaceré vlny rusínskeho a goralského obyvateľstva.

Goralské nárečie ovláda 6 % obyvateľov. Medzi deťmi minimum. 

Údaje: Štatistický úrad Slovenskej republiky

### Náboženské zloženie
Údaje: Štatistický úrad Slovenskej republiky

#### Kostoly

* rímskokatolícky kostol svätého Mikuláša (13. storočie) 
* gréckokatolícky kostol Narodenia Presvätej Bohorodičky(18. storočie)

## Geografia
### Ulice
Dolný koniec nemá bližšie špecifikované názvy ulíc. Na Hornom konci sa nachádzajú Štúrova, Javorinská, Tatranská, Blažovská a Hviezdoslavova ulica.

### Vodné toky
Obcou Žakovce preteká Žakovský potok. Pramení na sever od dediny v Dufalovej doline.

### Vodné plochy
Mimo katastra obce sa nachádza vodná nádrž Žakovce. Je napájaná zo Žakovského potoka.

## Osobnosti
* Marián Kuffa (* 1959) – rímskokatolícký kňaz, venujúci sa luďom na okraji spoločnosti

## Partnerské mestá
*  Lwówek, Poľsko, 2013

## Referencie

## Iné projekty

## Externé odkazy
* 


Kategória:Obce okresu Kežmarok
Gemerská Hôrka

**Gemerská Hôrka** je obec na Slovensku v okrese Rožňava.

## Polohopis
Obec leží na rozhraní juhozápadnej časti Slovenského krasu a Rimavskej kotliny, na nive a terase rieky Slanej, na polceste medzi Rožňavou a Tornaľou. Rozloha obce je 1 286 ha. 

## Dejiny
Ako pokračovateľka stredovekých zemianskych usadlostí **Malach** a **Özörény**, obe doložené v roku 1243, patrí medzi najstaršie usadlosti v Gemeri. Názov Horka začína používať od roku 1413 a názov Gemerská Hôrka od roku 1927.

## Kultúra a zaujímavosti
### Pamiatky
* Reformovaný kostol, jednoloďová tolerančná stavba s pravouhlým záverom a predstavanou vežou, z roku 1786. Upravovaný bol na konci 19. storočia. Kostol prešiel obnovou v roku 2003. Interiér kostola je zaklenutý českými plackami. Súčasťou interiéru sú dve protiľahlé maľované empory a klasicistická kazateľnica z doby vzniku kostola, umiestnená do stredu dlhšej strany pôdorysu. Na jednej z empor je umiestnený jednomanuálový organ od Jozefa Angstnera z roku 1912. Fasády kostola sú hladké s polkruhovo ukončenými oknami. Veža s nárožnými skoseniami je ukončená korunnou rímsou s terčíkom a barokovou helmicou. 

Súbor:Gemerská Hôrka - Kalvínsky kostol -2.jpg|Reformovaný kostol
Súbor:Gemerská Hôrka - Kalvínsky kostol -1.jpg
Súbor:Gemerská Hôrka1.jpg|Interiér kostola
Súbor:Gemerská Hôrka2.jpg|Empora s organom
Súbor:Gemerská Hôrka3.jpg|Kazateľnica


## Hospodárstvo
V súčasnosti je Gemerská Hôrka vyspelá priemyselná obec. Preslávili ju závody ako sú Gemerská Celulózka a Papiereň (1883-1992), SCA Hygiene Products a Domitri.

## Osobnosti obce
### Rodáci
* Štefan Frank (* 1914 – † 1969), verejný činiteľ
* István Dusza (* 1951 – † 2002), spisovateľ, publicista, 

## Partnerské obce
*  Bőcs, Maďarsko, 

## Referencie

 
## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Dlhá Ves

**Dlhá Ves** (v minulosti *Hosúsovo*, ) je obec na Slovensku v okrese Rožňava.

## Kultúra a zaujímavosti
### Pamiatky
* Evanjelický kostol, jednoloďová tolerančná stavba s pravouhlým ukončením presbytéria a predstavanou vežou z roku 1792. Stojí na mieste staršieho kostola, údajne z roku 1371. V roku 1840 došlo ku stavbe veže. Stavba prešla obnovami v rokoch 1884 a 1913. Súčasťou interiéru je zariadenie v štýle ľudového baroka. Oltár pochádza z roku 1802, jeho autorom je rezbársky majster z Jelšavy Ján Raiczinger. Oltár obsahuje dva obrazy Ježišovo premenenie a v dolnej časti Posledná večera z roku 1795. Kazateľnica, dielo rezbára Jána Bradeckého zo Spišskej Novej Vsi, vznikla v rovnakom roku. Jej súčasťou sú ľudové sochy evanjelistov od rezbára Antona Kassovitsa. Krstiteľnica je z roku 1801. Vzácny klasicistický organový pozitív pochádza z roku 1795, jeho autorom je majster František Eduard Petznik. Fasády kostola sú členené opornými piliermi a segmentovo ukončenými oknami so šambránami. Veža je členená pilastrami a ukončená korunnou rímsou s terčíkom a hodinami a barokovou helmicou s laternou. Na veži sa nachádza výrazná makovica, mesiaca a slnko, podľa tradície gemerských evanjelických kostolov. 

Súbor:DlháVes1.jpg|Evanjelický kostol
Súbor:DlháVes3.jpg|Detail veže
Súbor:DlháVes4.jpg|Barokový oltár
Súbor:DlháVes5.jpg|Organ


## Osobnosti obce
### Pôsobili tu
* Ján Majko (* 1900 – † 1985), jaskyniar

## Referencie

## Iné projekty

## Externé odkazy
* 
* Rožňava a okolie- turistické atrakcie obce


Kategória:Obce okresu Rožňava
Dedinky

**Dedinky** (, ) sú obec na Slovensku v okrese Rožňava. Dedinky boli v minulosti rozdelené na dve menšie dedinky Imrichovce a Štefanovce.

## Polohopis
Obec v Hnileckej doline pri brehoch vodnej nádrže Palcmanská Maša vznikla v roku 1933 zlúčením obcí Imrichovce a Štefánovce. 

### Doprava
* vlakom: z Banskej Bystrice cez zastávku Dobšinská ľadová jaskyňa (15 km) alebo z Margecian
* autobusom: z Popradu (41 km) cez Vernár (25 km) a zo Spišskej Novej Vsi (33 km)

### Vodné plochy
Vodná nádrž Palcmanská Maša.

## Kultúra a zaujímavosti
### Pamiatky
* Rímskokatolícky Kostol Nanebovzatia Panny Márie, jednoloďová barokovo-klasicistická stavba so segmentovým ukončením presbytéria a vežou tvoriacou súčasť jej hmoty, z rokov 18331835. Interiér je zaklenutý pruskými klenbami. Nachádza sa tu murovaná empora s jednomanuálovým organom od značky Rieger z roku 1906. Zariadenie kostola je historizujúce, hlavný oltár z rokov rokov 19121917 je dielom tirolského rezbára Ferdinanda Stuflessera. Ďalej sa tu nachádza bočný oltár sv. Anny z prvej polovice 19. storočia. Výmaľba kostola je dielom rožňavského maliara Júliusa Ádáma. Fasády kostola sú hladké s oknami s polkruhovým záklenkom. Veža vystupuje z priečelia v podobe rizalitu, je ukončená korunnou rímsou s terčíkom a barokovou helmicou s laternou.

Súbor:Dedinky 3SR2.jpg|Kostol Nanebovzatia Panny Márie
Súbor:Stratenachurch1.jpg


### Turizmus
Neďaleko sa nachádzajú Stratená (11 km), Dobšiná (13 km), Mlynky (7 km), cez Zejmarskú roklinu je prístup na Geravy a ďalej je možné pešou túrou dôjsť cez Sokoliu dolinu alebo Kyseľ na *[[Kláštorisko]]* alebo cez dolinu Bieleho potoka na Čingov (39 km).

## Občianska vybavenosť
Záchranná stanica Horskej záchrannej služby, terénna stanica a IS Správy Národného parku Slovenský raj, tel.:058/7981137

## Referencie

## Ďalšia literatúra
* 

## Iné projekty

## Externé odkazy
* 
* Rožňava a okolie– turistické zaujímavosti v obci
* Národný park SLovenský Raj– profil obce


Kategória:Obce okresu Rožňava
Kategória:Rekreačné strediská na Slovensku
Čučma

**Čučma** je obec na Slovensku v okrese Rožňava.

## Kultúra a zaujímavosti
### Pamiatky
* Dedinská zvonica, barokovo-klasicistická stavba na pôdoryse štvorca s ihlancovou helmicou, z 18. storočia. Fasády zvonice sú dekorované pilastrami a segmentovo ukončenými otvormi.

* Maurerova vila, dvojpodlažná neorenesančná stavba na pôdoryse štvorca z roku 1892. Vila patrila polyhistorovi, osobnému lekárovi a priateľovi Andrášiovcov Arthurovi Maurerovi. Neskôr tu býval matematik Jur Hronec. Fasády vily sú členené kordónovou rímsou a nárožnými bosážami. Okná majú profilované šambrány. Fasádam dominujú romantické drevené prvky ako arkier s helmicou a drevený dvojpodlažný štítový rizalit. Rizalit má bohato vyrezávané detaily s vročením 1892.

Súbor:Čučma3.jpg|Obecná zvonica
Súbor:Čučma2.jpg
Súbor:Csucsom nyárilak.png|Maurerova vila v roku 1903


### Zaujímavosti
* Banský gápeľ a banský náučný chodník, náučný chodník po technických pamiatkach miestnej baníckej histórie. Jeho súčasťou je stará štôlňa a replika banského gápľa postavená podľa obrazu Rožňavská metercia.

Súbor:Cucma.jpg|Banský gápeľ


## Osobnosti obce
### Pôsobili tu
* Arthur Maurer (* 1844 – † okolo 1907), polyhistor, vzdelanec, osobný lekár a priateľ rodiny Andrássyovcov
* Jur Hronec (* okolo 1881 – † 1959), matematik, rektor Slovenskej technickej univerzity v Bratislave

## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Oľšavka

**Oľšavka** môže byť:
* obec v okrese Spišská Nová Ves, pozri Oľšavka (okres Spišská Nová Ves)
* obec v okrese Stropkov, pozri Oľšavka (okres Stropkov)

**Olšavka** (niekedy aj Oľšavka) môže byť:
* prítok Chotčianky, pozri Olšavka (prítok Chotčianky)
* prítok Olšavy v Košickej kotline, pozri Olšavka (prítok Olšavy, Tuhrina)
* prítok Olšavy v Slanských vrchoch, pozri Olšavka (prítok Olšavy, Banské)
* prítok Oľky, pozri Olšavka (prítok Oľky)
* prítok Ondavy, pozri Olšavka (prítok Ondavy)
Čierna Lehota (okres Rožňava)

**Čierna Lehota** je obec na Slovensku v okrese Rožňava.

## Polohopis
Obec Čierna Lehota leží na konci Štítnickej doliny pod vrchom Stolica.

## Dejiny
Prvá písomná zmienka pochádza z polovice 16. storočia, obec ale vznikla už v 15. storočí na valašskom práve. Názov Lehota označoval určitú dobu, počas ktorej osídlenci nemuseli platiť dane a iné poplatky. „Čierna“ je pravdepodobne vďaka tmavej siluete hôr v pozadí. Obyvatelia sa zaoberali najmä pastierstvom. Svedčí o tom postava sv. Vendelína, patróna pastierov v obecnom erbe. Obec zohrala dôležitú úlohu počas SNP, keď bola v tunajších horách zriadená poľná nemocnica a v novembri sídlila v obci partizánska brigáda Rákosi. Tieto ťažké časy pripomínajú tri pamätníky a pamätná izba SNP.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba s pravouhlým ukončením presbytéria a predstavanou vežou, z rokov 1773 – 1774. Upravovaný bol v roku 1832. Interiér je zaklenutý pruskou klenbou. Nachádza sa tu drevená trojramenná empora a oltár s obrazom žehnajúceho Krista pochádzajúci z polovice 19. storočia. Na klenbe sa nachádza nápis z roku 1774 viažuci sa na stavbu kostola od farára Jána Maiora. Na empore je umiestnený jednomanuálový organ od značky Rieger z roku 1902. Fasády kostola sú členené lizénami, okná majú segmentové záklenky. Veža je členená pilastrami a ukončená korunnou rímsou s terčíkom a zvonovitou helmicou. 

súbor:Čierna Lehota7.jpg|Evanjelický kostol
súbor:Čierna Lehota5.jpg|Interiér kostola
súbor:Čierna Lehota2.jpg|Oltár
súbor:Čierna Lehota3.jpg|Empora s organom


### Turistika
Z Čiernej Lehoty sa po modrej značke môžete dostať na dva najvyššie vrchy Slovenského rudohoria - Stolicu () a Kohút ()

## Osobnosti obce
### Rodáci
* Ján Hanzel (* 1935), architekt
* Marcela Gbúrová (* 1954), politologička

## Referencie

## Iné projekty

## Externé odkazy
* 
* Rožňava a okolie– turistické atrakcie v obci


Kategória:Obce okresu Rožňava
Brzotín (okres Rožňava)

**Brzotín** (, 1920-1927 ) je obec na Slovensku v okrese Rožňava. V rokoch 1976 až 1990 bola obec súčasťou mesta Rožňava. Zachoval sa tu románsko-gotický reformovaný kostol z 13. storočia.

## Polohopis
Cez obec Brzotín tečie rieka Slaná.

V katastri obce sa nachádza Železničná stanica Rožňava.

## Kultúra a zaujímavosti
### Pamiatky
* Reformovaný kostol, dvojloďová neskororománska stavba s pravouhlým ukončením presbytéria a predstavanou vežou, asi z druhej štvrtiny 13. storočia. Nachádza sa uprostred opevneného areálu uprostred obce. Pôvodné patrocínium kostola bolo Panny Márie. Najstaršia románska etapa stavby bola tehlová. Kostol bol upravovaný v 14. storočí, keď bola loď predĺžená východným smerom, vtedy vznikla aj súčasná kvadratická svätyňa. V 18. storočí vybudovali menšiu bočnú loď. Presbytérium kostola je zaklenuté krížovou klenbou, ktorej svorník je ozdobený motívom päťcípej hviezdy. Počas archeologického výskumu v roku 2004 boli na južnej strane lode odkryté románske okná. Z gotických detailov sa zachovali portály, na západnej strane veže, na východnej stene a pri vstupe do sakristie. Na empore je umiestnený jednomanuálový organ od Sándora Országha z roku 1906. Fasády kostola sú členené opornými piliermi a oknami s polkruhovým záklenkom. Mohutná veža je členená opornými piliermi, kordónovou rímsou a lizénami a ukončená je korunnou rímsou s terčíkom a hodinami a ihlancovou helmicou.

Súbor:Brzotín3.jpg|Reformovaný kostol
Súbor:Brzotín4.jpg
Súbor:Brzotín5.jpg

* Rímskokatolícky Kostol sv. Anny, jednoloďová klasicistická stavba s polkruhovým ukončením presbytéria a malou strešnou vežou, z rokov 1798 – 1803. Interiér je zaklenutý pruskými klenbami, presbytérium konchou. Oltár a kazateľnica sú v štýle luiséz z doby vzniku kostola. Fasáda kostola je členená lizénami, dominuje je prelamovaný trojuholníkový štít s kruhovým oknom a festónom.
* Biely kaštieľ, klasicistická stavba z roku 1837. Ide o jednopodlažnú dvojtraktovú stavbu v tvare písmena L. Prešiel úpravami na začiatku 20. storočia. Dnes tu sídli Správa Národného parku Slovenský kras.
* Mariášiovský kaštieľ, dvojpodlažná dvojtraktová baroková stavba na pôdoryse písmena U z roku 1729. Fasáde dominuje stredný rizalit lemovaný vysokým rádom, ukončený malou kupolou s archivoltou. Na ose rizalitu, nad oknom prízemia je umiestnený erb rodu s vročením v klenáku, pripomínajúci postavenie stavby. V interiéri sa nachádzajú miestnosti zaklenuté pruskými, zrkadlovými a krížovými klenbami. Donedávna tu sídlil štátny archív, momentálne je stavba bez využitia.
* Klasicistické kúrie, z rokov 1780 (dvojtraktová v tvare obdĺžnika), 1836 a 1880 (dvojtraktová v tvare L). 

Súbor:Brzotín2.jpg|Mariášiovský kaštieľ
Súbor:Brzotín1.jpg
Súbor:COA Mariassy Mark.jpg|Erb Mariášiovcov
Súbor:Brzotin Kostol sv. Anny.jpg|Kostol sv. Anny
Súbor:Brzotín6.jpg|Jedna z kúrií


## Referencie

## Iné projekty

## Externé odkazy
* 
* Rožnava a okolie- turistické atrakcie v obci
* Apsida.sk- profil románsko-gotického kostola


Kategória:Obce okresu Rožňava
Bretka

**Bretka** je obec na Slovensku v okrese Rožňava. 

## Kultúra a zaujímavosti
### Pamiatky
* Beretkeiovská kúria, jednopodlažná trojtraktová baroková stavba na obdĺžnikovom pôdoryse s manzardovou strechou z roku 1741. Úpravami prešla v roku 1925. V nedávnej dobe prešla obnovou. Fasády kúrie sú členené lizénami, okná majú nadokenné kazety. Južnému priečeliu dominuje rizalit s nárožným skosením a lizénovými rámami, ukončený trojuholníkovým štítom s tympanónom, v ktorom je rokoková štukatúra. Z dvornej strany je vstup riešený ako jednoosový portikus s ľudovými štukatúrami. Severne od kúrie sa nachádza pravdepodobne historický hospodársky objekt s fasádou členenou pilastrami a lizénami. 

Súbor:Beretke25.JPG|Beretkeiovská kúria
Súbor:Beretke26.JPG
Súbor:Beretke24.JPG 
Súbor:Beretke19.JPG
Súbor:Beretke18.JPG

* Reformovaný kostol, jednoduchá jednoloďová stavba s pravouhlým záverom a predstavanou vežou z roku 1864. Kostol má hladké fasády, veža s nárožnými skoseniami je ukončená ihlancovou helmicou. 

Súbor:Beretke04.JPG|Reformovaný kostol
Súbor:Beretke07.JPG
Súbor:Beretke33.JPG
Súbor:Beretke34.JPG


## Referencie

## Iné projekty

## Externé odkazy
* 


Kategória:Obce okresu Rožňava
Brdárka

**Brdárka** je obec na Slovensku v okrese Rožňava. Nachádza sa v Slovenskom rudohorí vo výške  na južnom úbočí hory Veľký Radzim. Je známa pre svoje pramene kvalitnej pitnej vody a sady ovocných stromov nachádzajúce sa v okolí obce.

## Demografia

### Sčítanie 2011
 **údaje:** *Sčítanie obyvateľov, domov a bytov v roku* 2011

## Dejiny
Dejiny Brdárky siahajú do 12. storočia, kedy sa na jej území nachádzali pastierske osady. Po ich zániku bola nanovo osídlená Valachmi, prvá písomná zmienka pochádza z roku 1556. Obec patrila rodine Bebekovcov, neskôr rodine Andrássyovcov. Začiatkom 19. storočia postihla obec morová epidémia, kde zahynula väčšina obyvateľov.

Svoj rozkvet prežívala Brdárka na prelome 19.20. storočia, kedy mala vyše dvesto obyvateľov. Zaoberali sa pastierstvom a chovom dobytka, drevorubačstvom a ovocinárstvom. Vychýrené boli brdárske čerešne, ktorých sady dodnes obklopujú obec.

## Súčasnosť
K 31. 12. 2015 má Brdárka 62 obyvateľov a 40 domov, mnohé sú opustené. Brdárčania pracujú zväčša na domácich hospodárstvach, v obci pôsobí občianske združenie Alter Nativa, ktoré propaguje permakultúru a zaoberá sa obnovou výnimočných ovocných sadov a výstavbou drobných štruktúr v obci. V minulosti sa tu organizovalo podujatie Leto v Brdárke zamerané na skrášľovanie obce a rozvoj tradičných ľudových remesiel. Vyvrcholením každého ročníka Leta v Brdárke bol Folklórny večer s ľudovou zábavou a prezentáciou folklórnych súborov tunajšieho regiónu.

## Kultúra a zaujímavosti
### Pamiatky
* Evanjelický kostol, jednoloďová renesančno-baroková stavba so segmentovým ukončením presbytéria a vežou tvoriacou súčasť jej hmoty, z roku 1696. Stojí na mieste staršieho dreveného kostola. V rokoch 1749 a 1786 bol prestavaný. Asi v roku 1826 bola pristavaná veža. Vnútorné zariadenie kostola je rustikálne neskorobarokové z druhej polovice 18. storočia. Vzácne zachovaný súbor zariadenia bez neskorších úprav predstavuje veľmi hodnotný unikát. Drevený polychrómovaný oltár so sochou ukrižovaného Krista pochádza z roku 1754. Obnovovaný bol v roku 1804. Empora, typický prvok protestantských kostolov, je v tomto prípade jedinečná vďaka výmaľbe so šiestimi starozákonnými motívmi. Na osi oltára, v strednom poli empory je umiestnený portrét cisára Jozefa II., z vďačnosti za náboženskú toleranciu. Na empore sa nachádza vzácny historický organový pozitív od Daniela Valachyho ml. z roku 1762, údajne jediný jeho kompletne zachovaný nástroj. Fasády kostola sú hladké, okná sú polkruhovo ukončené. Veža v štýle ľudového baroka je krytá cibuľovou šindľovou strechou špecifických architektonických kvalít.

Súbor:Brdárka1.jpg|Kostol zo strany záhrady
Súbor:Brdárka7.jpg
Súbor:Brdárka3.jpg
Súbor:BrdárkaKostol1.jpg|Interiér evanjelického kostola
Súbor:Brdárka (1).jpg|Maľovaná empora s portrétom Jozefa II.
Súbor:Brdárka5.jpg|Barokový oltár 


## Referencie

## Iné projekty

## Externé odkazy
* 
* Stránky o.z. Alter Nativa Brdárka
* Gotická cesta– profil miestneho kostola
* Brdársky kostol– stránka venovaná záchrane miestneho kostola


Kategória:Obce okresu Rožňava
Bôrka

**Bôrka** je obec na Slovensku v okrese Rožňava.

## Kultúra a zaujímavosti
### Pamiatky
* Rímskokatolícky Kostol Panny Márie Karmelskej, jednoloďová neskorobaroková stavba so segmentovým ukončením presbytéria a vežou tvoriacou súčasť jej hmoty, z roku 1759. Vznikol na mieste stredovekej stavby z roku 1482. Kostol prešiel úpravami v roku 1896. Na hlavnom klasicistickom oltári sa nachádza starší barokový obraz Panny Márie zo začiatku 18. storočia. Na empore je umiestnený jednomanuálová organ od Sándora Országha. Fasády kostola sú členené lizénami a polkruhovo ukončenými oknami. Veža vystupujúca z priečelia vo forme rizalitu, je lemovaná lizénami a ukončená barokovou helmicou s laternou. Najstarší z troch zvonov v kostole pochádza z roku 1635.

* Reformovaný kostol, jednoloďová klasicistická stavba s pravouhlým záverom a predstavanou vežou, z roku 1794. Interiér je zaklenutý zrkadlovou klenbou. Veža bola ku kostolu pristavaná v roku 1804. Fasády kostola sú hladké bielené. Veža s polkruhovo ukončenými rezonančnými otvormi je ukončená ihlancovou helmicou. Kostol má dva zvony, starší z roku 1793 a mladší z roku 1929.

* Kaštieľ Imricha Károliho, jednopodlažná neobaroková stavba na pôdoryse písmena T z konca 19. storočia. Nachádza sa mieste staršej stavby z 18. storočia, ktorá bola do hmoty kaštieľa začlenená. Priečeliu kaštieľa dominuje prevýšený štít so štukatúrami a prelamovanou rímsou. Fasáda je lemovaná pilastrami, pásovaním a oknami s bohatými nadokennými frontónmi.

Súbor:Bôrka3.jpg|Károliovský kaštieľ 
Súbor:Bôrka2.jpg
Súbor:Bôrka.jpg|Kaštieľ pred obnovou


## Referencie

## Iné projekty

## Externé odkazy
* 
* Rožňava a okolie– turistické atrakcie v obci


Kategória:Obce okresu Rožňava
Bohúňovo

**Bohúňovo** je obec na Slovensku v okrese Rožňava.

## Časti obce
* Tiba - pripojená 1927

## Kultúra a zaujímavosti
### Pamiatky
* Reformovaný kostol, jednoloďová neskorogotická stavba s klinovitým záverom a predstavanou vežou z konca 15. storočia. Nachádza sa uprostred obce v zástavbe. V presbytériu kostola sa dochovala archaická valená klenba, loď kostola má rovný strop z neskoršieho obdobia, ktorý nahradil starší kazetový strop, z ktorého sa dochovali iba štyri kazety prezentované v interiéri. Súčasťou interiéru je aj drevená maľovaná empora na západnej strane. Kostol má hladké bielené fasády so segmentovo ukončenými oknami a šindľovú strechu. Zvonica má drevenú nadstavbu, ukončená je ihlancovou šindľovou helmicou. 

Súbor:Bohúňovo4.jpg|Reformovaný kostol
Súbor:Bohúňovo1.jpg
Súbor:Bohúňovo7.jpg
Súbor:Bohúňovo13.jpg|Interiér kostola
Súbor:Bohúňovo11.jpg|Maľovaná empora


* Evanjelický kostol, jednoduchá jednoloďová stavba s pravouhlým ukončením presbytéria a predstavanou vežou z roku 1902. Interiér kostola je plochostropý, nachádza sa tu drevená empora a neogotický oltár. Fasády kostola sú členené polkruhovo ukončenými oknami so šambránami, veža je ukončená ihlancovou helmicou.

* Dedinská zvonica v časti Tiba, murovaná ľudová stavba na pôdoryse štvorca s so štvorcovými rezonančnými otvormi a ihlancovou helmicou. 

Súbor:Bohúňovo3.jpg|Evanjelický kostol
Súbor:Bohúňovo8.jpg|Interiér kostola
Súbor:Bohúňovo10.jpg
Súbor:Bohúňovo9.jpg|Kazateľnica


## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Apsida.sk- profil neskorogotického kostola


Kategória:Obce okresu Rožňava
Ardovo

**Ardovo** () je obec na Slovensku v okrese Rožňava.

## Kultúra a zaujímavosti
### Pamiatky
* Evanjelický kostol, jednoloďová tolerančná stavba s pravouhlým ukončením presbytéria a predstavanou vežou z roku 1788. Je postavený na staršom základe, zvyšky pevnostného múru okolo kostola pochádzajú z prelomu 16. a 17. storočia. Veža bola ku kostolu pristavaná v roku 1928. V interiéri sa nachádza hodnotné zariadenie z konca 18. storočia. Zriedkavý je barokovo-klasicistický kazateľnicový oltár, teda spojenie oltára a kazateľnice, z konca 18. storočia. Ďalším prvkom interiéru je trojramenná empora s drevorezbou a maľbou z rovnakého obdobia, drevená polychomovaná krstiteľnica v štýle luiséz z 18. storočia. Na empore je umiestnený organový pozitív od Jána Fábriho z roku 1795. Kostol má hladké fasády s polkruhovo ukončenými oknami. Veža má fasádu členenú rustikálnymi pilastrami, ukončená je ihlancovou helmicou. Nachádzajú sa tu dva zvony, starší z roku 1898 a mladší z roku 1924.

Súbor:Ardovo4.jpg|Evanjelický kostol
Súbor:Ardovo5.jpg
Súbor:Ardovo3.jpg|Vstup do kostola


## Demografia

### 1991
údaje: Sčítanie obyvateľov, domov a bytov v roku 1991, Štatistický úrad Slovenskej republiky

### 2001
údaje: Sčítanie obyvateľov, domov a bytov v roku 2001, Štatistický úrad Slovenskej republiky

### 2011
 **údaje:** *Sčítanie obyvateľov, domov a bytov v roku* 2011

## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Oľšavka (okres Stropkov)

**Oľšavka** je obec na Slovensku v okrese Stropkov.

## Kultúra a zaujímavosti
### Pamiatky
* Gréckokatolícky Chrám sv. Kozmu a Damiána, jednoloďová neoklasicistická stavba s polygonálnym ukončením presbytéria a predstavanou vežou, z roku 1908. Stojí na mieste staršej drevenej stavby. Chrám prešiel obnovou v roku 1905 a po druhej svetovej vojne. V interiéri sa nachádza zariadenie s ikonostasom. Fasády sú členené lizénami a oknami s polkruhovým záklenkom. Veža je členená lizénami a ukončená korunnou rímsou s terčíkom a zvonovitou helmicou s laternou.

* Božia muka, murovaná ľudová stavba z prvej polovice 19. storočia. Fasády kaplnky sú hladké, výklenok je ukončený záklenkom v tvare stlačeného oblúka. Strecha božej muky je sedlová.

## Referencie

## Iné projekty

## Externé odkazy
* 


Kategória:Obce okresu Stropkov
Červený Kláštor

**Červený Kláštor** (,* [[Goralské nárečia|gor.]] *Švaby'') je kúpeľná obec na Slovensku v okrese Kežmarok.

Dôležitú úlohu pri rozvoji obce malo goralské obyvateľstvo, ktoré žilo prevažne v osade Nižné Šváby zmiešane s nemeckým obyvateľstvom. Hoci Gorali na Slovensku nemajú špecifické náboženstvo a prevažne zdieľajú rímskokatolícku vieru podobne ako slovenská majorita, práve v Červenom Kláštore sa minoritne objavuje evanjelická cirkev. V súčasnosti ovláda goralské nárečie 40% dospelého obyvateľstva, medzi deťmi je to len 10%. 

V obci je evanjelický kostol z roku 1808.

Popri obci preteká rieka Dunajec, ktorý tečie smerom do Poľska. Obec sa nachádza pri hraniciach s Poľskom. Názov je podľa kláštora s názvom „Červený kláštor“, ktorý v súčasnosti slúži ako turistická atrakcia.

Od roku 2017 má právo označenia kúpeľné miesto. Rozhodla o tom vláda v októbri 2016. V roku 2012 boli obnovené kúpele Červený Kláštor - Smerdžonka kde sa liečia choroby kože a dýchacích ciest.

V roku 2025 práve v obci Červený Kláštor prijala vláda Slovenskej republiky návrh, ktorým sa goralská komunita považuje za národnostnú menšinu.

## Symboly obce
### Turistika
* splavovanie Dunajca na drevených pltiach, až po hranice s Poľskom.
* splavovanie Dunajca na nafukovacích člnoch - Rafting v úseku Národný park Pieniny.
* prehliadka kláštora, kde personál vysvetlí život mníchov.
* prechádzka po turistických chodníčkoch (napr. popri Dunajci 8km).
Od januára 2013 boli po viac ako 60 rokoch znovuotvorené kúpele Smerdžonka.

### Splavovanie
Splavovanie Prielomu Dunajca na drevených pltiach. Dĺžka splavu je 9km, končí sa na štátnej hranici s Poľskom.

### Múzeá
Múzeum Červený kláštor http://www.muzeumcervenyklastor.sk

## Médiá (foto, audio, dokumenty)

Dunajec from Trzy Korony.jpg|Pohľad na Červený Kláštor a Sromowce Niżne
Czerwony Klasztor 01.jpg|Červený kláštor
Czerwony Klasztor 02.jpg|
River Dunajec Slovakia 1008.jpg|splavovanie Dunajca
Slovakia Cerveny Klastor 1002.jpg|plte na Dunajci


## Referencie

## Iné projekty

## Externé odkazy
* 


Kategória:Obce okresu Kežmarok
Kategória:Goralské obce na Slovensku